CELEX: 32021D1220
Language: ro
Date: 2021-07-26 00:00:00
Title: Decizia de punere în aplicare (UE) 2021/1220 a Comisiei din 26 iulie 2021 de modificare a Deciziei de punere în aplicare (UE) 2021/76 în ceea ce privește standardele armonizate privind normele de siguranță pentru construcția și instalarea ascensoarelor de pompieri și funcționarea ascensoarelor în caz de incendiu (Text cu relevanță pentru SEE)

27.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 267/17
               
            
         DECIZIA DE PUNERE ÎN APLICARE (UE) 2021/1220 A COMISIEI
         din 26 iulie 2021
         de modificare a Deciziei de punere în aplicare (UE) 2021/76 în ceea ce privește standardele armonizate privind normele de siguranță pentru construcția și instalarea ascensoarelor de pompieri și funcționarea ascensoarelor în caz de incendiu
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Directiva 2014/33/UE a Parlamentului European și a Consiliului (2), ascensoarele și componentele de siguranță pentru ascensoare care sunt conforme cu standardele armonizate sau cu părți ale acestora, ale căror trimiteri sunt publicate în Jurnalul Oficial al Uniunii Europene, sunt considerate a fi în conformitate cu cerințele esențiale în materie de sănătate și siguranță prevăzute în anexa I la directiva respectivă și vizate de acele standarde sau părți ale acestora.
                  
               
                     (2)
                  
                  
                     Prin Decizia de punere în aplicare C(2016) 5884 (3) a Comisiei, Comisia a solicitat CEN să elaboreze și să revizuiască standardele armonizate în sprijinul Directivei 2014/33/UE pentru a se asigura că acestea continuă să reflecte stadiul actual al tehnologiei general recunoscut pentru a îndeplini cerințele esențiale de sănătate și siguranță din anexa I la Directiva 2014/33/UE și, după caz, cerințele esențiale de sănătate și siguranță din anexa I la Directiva 2006/42/CE a Parlamentului European și a Consiliului (4), astfel cum se prevede la punctul 1.1 din anexa I la Directiva 2014/33/UE.
                  
               
                     (3)
                  
                  
                     Pe baza cererii prevăzute în Decizia de punere în aplicare C(2016) 5884, CEN a revizuit standardele armonizate EN 81-72:2015 și EN 81-73:2016, ale căror referințe au fost publicate în Decizia de punere în aplicare (UE) 2021/76 a Comisiei (5). Revizuirea a fost efectuată pentru a adapta standardele respective la cadrul juridic al Directivei 2014/33/UE și pentru a spori securitatea și claritatea juridică, inclusiv prin redactarea unei anexe ZA mai precise și prin introducerea unor referințe normative la zi. Aceasta a dus la adoptarea standardului armonizat EN 81-72:2020 privind regulile de securitate pentru execuția și montarea ascensoarelor de pompieri și a standardului armonizat EN 81-73:2020 privind funcționarea ascensoarelor în caz de incendiu. Ca urmare a revizuirii nu au fost aduse modificări tehnice substanțiale standardelor armonizate EN 81-72:2015 și EN 81-73:2016.
                  
               
                     (4)
                  
                  
                     Comisia, împreună cu CEN, a evaluat dacă standardele armonizate EN 81-72:2020 și EN 81-73:2020 respectă cererea prevăzută în Decizia de punere în aplicare C(2016) 5884.
                  
               
                     (5)
                  
                  
                     Standardele armonizate EN 81-72:2020 și EN 81-73:2020 satisfac cerințele esențiale în materie de sănătate și siguranță pe care urmăresc să le acopere și care sunt stabilite în Directiva 2014/33/UE. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (6)
                  
                  
                     Standardele armonizate EN 81-72:2020 și EN 81-73:2020 înlocuiesc standardele armonizate EN 81-72:2015 și EN 81-73:2016. Prin urmare, este necesar să se retragă referințele standardelor EN 81-72:2015 și EN 81-73:2016 din Jurnalul Oficial al Uniunii Europene.
                  
               
                     (7)
                  
                  
                     Pentru a acorda producătorilor suficient timp de pregătire în vederea aplicării standardelor armonizate EN 81-72:2020 și EN 81-73:2020, este necesar să se amâne retragerea referințelor standardelor armonizate EN 81-72:2015 și EN 81-73:2016.
                  
               
                     (8)
                  
                  
                     Decizia de punere în aplicare (UE) 2021/76 trebuie așadar să fie modificată în consecință.
                  
               
                     (9)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2021/76 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Punctele 1 și 3 din anexă se aplică de la 27 ianuarie 2023.
         
         
            Adoptată la Bruxelles, 26 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/33/UE a Parlamentului European și a Consiliului din 26 februarie 2014 de armonizare a legislațiilor statelor membre referitoare la ascensoare și la componentele de siguranță pentru ascensoare (JO L 96, 29.3.2014, p. 251).
         
            (3)  Decizia de punere în aplicare C(2016) 5884 a Comisiei din 21 septembrie 2016 privind o cerere de standardizare adresată Comitetului European de Standardizare referitor la ascensoare și la componentele de siguranță pentru ascensoare în sprijinul Directivei 2014/33/UE a Parlamentului European și a Consiliului.
         
            (4)  Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (JO L 157, 9.6.2006, p. 24).
         
            (5)  Decizia de punere în aplicare (UE) 2021/76 a Comisiei din 26 ianuarie 2021 privind standardele armonizate pentru ascensoare și componentele de siguranță pentru ascensoare elaborate în sprijinul Directivei 2014/33/UE a Parlamentului European și a Consiliului (JO L 27, 27.1.2021, p. 20).
      
      
         
            ANEXĂ
            Anexa I la Decizia de punere în aplicare (UE) 2021/76 se modifică după cum urmează:
            
                        1.
                     
                     
                        rubrica 9 se elimină;
                     
                  
                        2.
                     
                     
                        se inserează următorul punct 9a:
                        
                                    „9a.
                                 
                                 
                                    EN 81-72:2020
                                    Reguli de securitate pentru execuția și montarea ascensoarelor – Aplicații particulare pentru ascensoare de persoane și ascensoare de persoane și materiale – Partea 72: Ascensoare de pompieri”;
                                 
                              
                  
                        3.
                     
                     
                        rubrica 10 se elimină;
                     
                  
                        4.
                     
                     
                        se inserează următorul punct 10 a:
                        
                                    „10 a.
                                 
                                 
                                    EN 81-73:2020
                                    Reguli de securitate pentru execuția și montarea ascensoarelor – Aplicații particulare pentru ascensoare de persoane și ascensoare de persoane și materiale – Partea 73: Funcționarea ascensoarelor în caz de incendiu”.